AQSh maxsus elchisi Toshkentda, ayollar masalasi bo'yicha gaplashmoqda
Melan Vervir AQShning ayollar taraqqiyoti bo'yicha global tashabbuslariga boshchilik qiladi. Toshkentdan Bishkekka yo'l oladi.
- Amerika Qo'shma Shtatlari. Tashabbus boshida esa maxsus elchi Melan Vervir turibdi. Melan Vervir haqida ilk marta eshitayotgan bo’lishingiz mumkin, lekin bu ayol Amerika tashqi siyosatida, ayniqsa gender masalalari, ayollarning siyosiy-ijtimoiy faolligi yo’lida uzoq yillardan beri muhim rol o’ynab keladi. Vervir xonim Bill Klinton rahbarlik davrida, 1992-2000 yillarda Oq Uyda ishlagan. Prezident va uning rafiqasi Xillari Klintonning yaqin maslahatchisi bo’lgan. Mana ikki yildan oshdiki, Xillari Klinton Davlat kotibasi ekan, Melan Vervir maxsus elchi sifatida dunyo kezib, ayollar manfaatini olg’a surmoqda. 1997 yilda Xillari Klinton O’zbekistonga borganida, Vervir xonim unga hamrohlik qilgan. 14 yildan keyin respublikaga qaytib, ikki mamlakat xotin-qizlari hamkorligini oshirish ustida gaplashmoqda. Melan Vervir fikricha, hech bir jamiyat ayollarning faol ishtirokisiz, ularning qarashlarini hisobga olmay, rivojlana olmaydi. O’zbekiston xalqi buni biladi va xotin-qizlar roli oshib bormoqda, deydi u, xususan, sog’liqni saqlash va ta’lim sohasida hamda mahalliy hokimiyatlarda. Shu bilan birga ayollar oldida cheksiz to’siqlar turgani sir emas. Eng muhimi, deydi Melan Virvir, yosh qizlar o’rnak olsa bo’ladigan ayollar ko’p. Yetuk, jafokash mutaxassislar, faollar, mehnatkashlar. “Toshkentda iqtisod va tijorat masalalari bo’yicha muzokaralar rejalangan. Parlament a’zolari bilan ko’rishamiz. Uchrashuvlar samara beradi degan umiddaman. Biz O’zbekiston tomonni tinglayapmiz, ular esa bizni. Ayollar taraqqiyoti uchun birgalikda harakat qilish maqsadidamiz”, - deydi diplomat. So’ngra esa Bishkekka yo’l oladi va dushanba kuni xalqaro simpoziumda so’zlaydi. Yig’inni Qirg’iziston prezidenti Roza Otunbayeva ochib beradi. Melan Vervir qatorida u yerda , AQSh Davlat kotibining Janubiy va Markaziy Osiyo masalalari bo’yicha muovini ham ishtirok etadi. Mintaqa davlatlari va Afg’onistondan 100 dan ortiq ayollar qatnashishi kutilmoqda. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.